آمریکا پرزیدنتی باراک اوباما، ایستانبول آتاتورک هاوالیمانینداکی ترور سالدیریسی ایله باغلی،
"موتتفیقیمیز تورکیه‌یه صاحب اولدوغوموز هر جور کمکی تکلیف ائتدیک و بو چتین زاماندا اونلارا کؤمکچی اولماغا حاضر حالدئییک." دئدی.
اوباما، کانادا‌داکی شما‌لی آمریکا لیدرلر ایجلاسی سونراسیندا تشکیل ائدیلن مطبوعات کونفرانسیندا، آتاتورک هاوالیمانینین دونیا‌داکی ان شولوغ هاوا لیمانیلاردان بیری اولدوغونو ایفاده ائده‌رک، آمریکانین، تورک خالقی و بو ترور سالدیریسین‌دان تأثیرلنن‌لر اوچون دعا ائتدیگینی قید ائتدی.
حادثه ایله باغلی بیلگیلر گلمه‌یه داوام ائتدیگینی وورغولایان آمریکا پرزیدنتی اوباما، بون‌لاری سؤیله‌دی:
"موتتفیقیمیز تورکیه‌یه صاحب اولدوغوموز هر جور کمکی تکلیف ائتدیک و بو چتین زاماندا اونلارا کؤمکچی اولماغا حاضر حالدئییک. هله حادثه‌له باغلی بیلگیلر آلیریق اما بونون ترور شبکه‌لرینه قارشی وئردیگیمیز داها گئنیش، اورتاق موباریزه‌میزین بیر پارچاسی اولدوغونو بیلیرم. اونلارین کؤک‌لرینی قیرخماق اوچون تورکیه ایله یاخین‌دان ایشی داوام ائتدیرجگیک. "
آمریکا باشقان کؤمکچی‌سی جو بایدین دا حیات یولداشی ایله بیرلیکده، دستک و تعزیه‌لرینی چات‌دیرماق عذره تورکیه‌نین واشینگتون سفیرلیگینه زیارتینده، "دونیا تورکیه‌نین آرخاسیندا بیرلشدی" ایفاده‌سینی ایستیفاده ائده‌رک "ترور اوغوتو داعش بیر موضوعدا باشاری‌لی اولدو و بوتون دونیانی بیرلشدیردی "دئدی.
بیر آز زامان آلا‌جاق بئله اولسا ترور تشکیلاتی داعشین یاشایاجاغی امنیت‌لی بیر بؤلگه‌نین اولمایاجاغینی ایفاده ائدن بایدن،
"تورکیه‌نین گؤستردیگی دایانیق‌لی‌لیق و اورتایا قویدوغو کاراکتری غیبته ائده‌رک تعقیب ائدیریک." دئیه دانیشدی.
